Tamatiesous - Wikipedia
Tamatiesous in 'n restaurant voorgesit.
Tamatiesous (of ketchup) is 'n tafelsous. Tradisioneel het daar verskillende ketchup-resepte bestaan vir souse gemaak van sampioene, oesters, mossels of okkerneute   maar in moderne tye beteken die term ketchup sonder uitsondering tamatiesous.
Dit is 'n soet-suur sous, tipies gemaak van tamaties, asyn, 'n versoeter, en verskillende geurmiddels en speserye. Die soetheid is in die meeste gevalle suiker, of, meer spesifiek in die Verenigde State van Amerika, hoë fruktose mieliestroop. Geurmiddels kan wissel volgens die resep, maar gewoonlik sluit dit uie, wonderpeper, naeltjies, kaneel, knoffel, en soms seldery in.
'n Sakkie tamatiesous wat oopgemaak is.
Tamatiesous word as 'n kondiment genuttig by verskeie geregte wat warm bedien word, insluitende slaptjips, hamburgers, toebroodjies, worsbroodjies, omgeroerde eiers en selfs braaivleis. Ketchup word soms ook gebruik as 'n basis of bestanddeel vir ander souse.
Wikimedia Commons bevat media in verband met Ketchup.
↑ Smith, Andrew F. (1996). Pure Ketchup: A History of America's National Condiment, with Recipes. Univ of South Carolina Press. p. 17. ISBN 978-1-57003-139-7. Besoek op 1 Oktober 2013.
↑ "Ketchup: A Saucy History". history.com. 2012-07-20. Verkry op 15 Maart 2013.
↑ (en) "How ketchup is made". madehow.com. Verkry op 27 Mei 2010.
Ontsluit van "https://af.wikipedia.org/w/index.php?title=Tamatiesous&oldid=1593158"
Die bladsy is laas op 10 September 2017 om 18:31 bygewerk.